Pavol Mešťan

Prof. PhDr. Pavol Mešťan, DrSc. (* 3. november 1946, Bratislava† 29. apríl 2022)https://financnenoviny.com/vedec-a-manazer-pavol-mestan-nie-je-medzi-nami/ bol slovenský múzejník, riaditeľ Múzea židovskej kultúry v Bratislave a zároveň námestník generálneho riaditeľa Slovenského národného múzea pre Úsek múzeí národnostných menšín.

 Biografia 
Vyštudoval slovenčinu a dejepis na Filozofickej fakulte Univerzity Komenského v Bratislave. Neskôr pôsobil na Vysokej straníckej škole ÚV KSS v Bratislave, kde získal aj svoju profesúru.Kusý, M.: Na vlnách Slobodnej Európy 1997 – 2001. Kalligram. 2001 Z pozície normalizačného režimu obhajoval okupáciu Československa vojskami štátov Varšavskej zmluvy 21. augusta 1968. Vo februári 1989 počas prednášky v študentskom domove Mladá garda o Charte 77 sa usiloval o vykázanie troch prítomných disidentov – Miroslava Kusého, Milana Šimečku a Jána Čarnogurského –, ktorí s ním polemizovali. Na jeho podnet bol odvolaný riaditeľ internátu, pretože účasti uvedených disidentov na diskusii nezabránil.

Po roku 1989 pôsobil aj v akademickej sfére, napr. na Katedre politológie a európskych štúdií FF UKF v Nitre. Od roku 2013 bol členom Rady vlády SR pre ľudské práva, národnostné menšiny a rodovú rovnosť.

Bol ženatý, mal dve deti.

 Publikácie 
Jeruzalem – duchovná metropola sveta, návrat na javisko dejín – vydané 2012
Antisemitizmus v politickom vývoji Slovenska (2000 – 2009) – vydané 2011
Antisemitizmus v politickom vývoji Slovenska (2003 – 2005) – vydané 2006
Antisemitizmus vo vývoji Slovenska – Anti-semitism in the history of Slovakia – Antisemitismus in der Entwicklung der Slowakei – vydané 2004
Židovské motívy v slovenskej literatúre – vydané 2003
Antisemitism in Slovak Politics : 1989–1999 – vydané 2000
Antisemitizmus v politickom vývoji Slovenska (1948 – 1992) – vydané 1998

 Referencie 

 Externé odkazy 
 Komunisti bez viny

Kategória:Pedagógovia židovského pôvodu
Kategória:Slovenské osobnosti židovského pôvodu
Kategória:Múzejníci
Kategória:Riaditelia múzeí na Slovensku
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Bratislavy
Kategória:Držitelia štátnej ceny Jozefa Miloslava Hurbana